b'\n_START_ARTICLE_\nMirza Deliba\xc5\xa1i\xc4\x87\n_START_SECTION_\nKlubska kariera\n_START_PARAGRAPH_\nDeliba\xc5\xa1i\xc4\x87 je v svoji karieri najprej igral za doma\xc4\x8di klub iz Tuzle, to je KK Sloboda Tuzla, in sicer med letoma 1968 in 1972. Nato je prestopil leta 1972 v sarajevsko Bosno, kjer je ostal do leta 1980. V Bosni se je razvil v enega najbolj\xc5\xa1ih zunanjih igralcev Jugoslavije in dosegel s tem klubom kar nekaj uspehov. Dvakrat, v letih 1978 in 1980 so slavili v jugoslovanskem dr\xc5\xbeavnem prvenstvu, enkrat, leta 1978 pa v pokalnem tekmovanju. Leta 1978 so igrali v finalu Kora\xc4\x87evega pokala, kjer je bil Mirza najbolj\xc5\xa1i strelec svoje ekipe z dose\xc5\xbeenimi 32 to\xc4\x8dkami, kar pa ni bilo dovolj. Premagal jih je tekmec iz skupne dr\xc5\xbeave, to je bil KK Partizan._NEWLINE_Leta 1979 je s klubom dosegel svoj najve\xc4\x8dji uspeh, osvojili so naslov prvaka v Pokalu evropskihih prvakov potem, ko so v finalu premagali tesno s 96-93 italijanski Varese. Na tej tekmi je bil Mirza drugi strelec ekipe s 30 to\xc4\x8dkami, najve\xc4\x8d jih je dosegel \xc5\xbdarko Varaji\xc4\x87, in sicer kar 45, \xc5\xa1e deset pa jih je dal Mirzin reprezentan\xc4\x8dni soigralec Ratko Radovanovi\xc4\x87. Ti trije so bili najzaslu\xc5\xbenej\xc5\xa1i za osvojitev dragocenega pokala.  _NEWLINE_Leta 1980 se Mirza odlo\xc4\x8di za odhod v tujino. Ker je bil zelo cenjen igralec ga v svoje vrste privabi \xc5\xa1panski Real Madrid, za katerega odigra dve dokaj uspe\xc5\xa1ni sezoni. Leta 1981 postanejo zmagovalci medcelinskega pokala in naslednje leto, 1982 osvojijo \xc5\xa1e naslov \xc5\xa1panskega dr\xc5\xbeavnega prvaka. _NEWLINE_Svojo igralsko kariero je bil prisiljen zaklju\xc4\x8diti pri vsega 29 letih potem, ko ga je 5. septembra 1983 zadela mo\xc5\xbeganska kap.\n_START_SECTION_\nReprezentan\xc4\x8dna kariera\n_START_PARAGRAPH_\nZa jugoslovansko reprezentanco je med letoma 1975 in 1982 odigral 176 uradnih tekem. Dvakrat je nastopil na poletnih olimpijskih igrah, kjer je osvojil zlato medaljo leta 1980 in srebrno leta 1976. Na svetovnih prvenstvih je osvojil naslov prvaka leta 1978 in bronasto medaljo, na evropskih prvenstvih pa naslova prvaka v letih 1975 in 1977 ter po eno srebrno in bronasto medaljo.\n_START_SECTION_\nPo koncu kariere\n_START_PARAGRAPH_\n5. septembra 1983 je pri svojih 29-tih letih do\xc5\xbeivel mo\xc5\xbegansko kap in se je bil prisiljen pred\xc4\x8dasno upokojiti. _NEWLINE_Leta 2000 je bil izbran za \xc5\xa1portnika stoletja v Bosni in Hercegovini. Leta 2007 je bil sprejet v Mednarodni ko\xc5\xa1arkarski hram slavnih. Po njem je imenovana dvorana v Sarajevu, Dvorana Mirza Deliba\xc5\xa1i\xc4\x87.\n_START_SECTION_\nZna\xc4\x8dilnosti\n_START_PARAGRAPH_\nNa parketu je bil eden najkakovostnej\xc5\xa1ih igralcev nasploh. Ne samo odli\xc4\x8den strelec, bil je tudi fantasti\xc4\x8den podajalec in se je kot tak odlikoval po izjemnem vodenju \xc5\xbeoge ter pregledu nad dogajanjem v igri na parketu.'